Burjassot millora la seua cobertura 4G
2025-07-24

Les operadores de telefonia mòbil Orange, Telefònica i Vodafone, estan començant a oferir a Burjassot serveis 4G en la banda de 800Mhz, una nova tecnologia que permetrà als veïns i veïnes gaudir de serveis de dades mòbils d’alta velocitat, millorarà la cobertura a l’interior d’edificis i ampliarà l’extensió geogràfica.

El Ministeri d’Indústria, Energia i Turisme ha imposat obligacions a aquestes operadores per a garantir que, segons es vagen desplegant els serveis 4G, la recepció de televisió dels ciutadans no es veja afectada. Per això, per a garantir la compatibilitat de la nova tecnologia amb la Televisió Digital Terrestre (TDT), els operadors de telefonia han engegat Llega800, entitat encarregada de solucionar qualsevol problema en la recepció del senyal de televisió.

Així, per a garantir aquesta compatibilitat, Llega800 presta als ciutadans una sèrie de serveis gratuïts que inclouen, d’una banda, una actuació prèvia, gràcies a la qual els veïns que residisquen en zones de major afectació rebran una carta en el seu domicili que els informarà que, a partir d’eixe moment, podran sol·licitar de forma gratuïta l’adaptació de l’antena del seu edifici per a evitar possibles incidències. I, per un altre, un procediment correctiu, després de l’encès de les estacions, pel qual Llega800 s’encarregarà d’atendre als usuaris afectats gestionant i solucionant possibles afectacions, també sense cost algun.

Per a gestionar aquests serveis i solucionar qualsevol afectació que puguen tenir els veïns  i les veïnes de Burjassot, es poden posar en contacte amb el Centre d’Atenció d’Usuaris (CAU) en el 900 833 999 o bé visitar la web www.llega800.es.